CELEX: 62018TN0585
Language: mt
Date: 2018-09-27 00:00:00
Title: Kawża T-585/18: Rikors ippreżentat fis-27 ta’ Settembru 2018 – Şanli vs Il-Kunsill

3.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 436/59
            
         
      Rikors ippreżentat fis-27 ta’ Settembru 2018 – Şanli vs Il-Kunsill
      (Kawża T-585/18)
      (2018/C 436/82)
      Lingwa tal-kawża: l-Olandiż
      
         Partijiet
      
      
         Rikorrent: Dalokay Şanli (Rotterdam, l-Olanda) (rappreżentant: D. Gürses, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kunsill tal-31 ta’ Lulju 2018;
               
            
                  —
               
               
                  tneħħi isem ir-rikorrent mil-lista prevista fir-Regolament (KE) Nru 2580/2001, u
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka seba’ motivi.
      
                  1.
               
               
                  L-ewwel motiv ibbażat fuq ksur tar-rekwiżiti formali essenzjali u tat-Trattati.
               
            
                  2.
               
               
                  It-tieni motiv ibbażat fuq il-fatt li, fil-kuntest tal-proċedura, ma ġiet prodotta ebda prova li minnha jirriżulta li r-rikorrent wettaq attivitajiet terroristiċi.
               
            
                  3.
               
               
                  It-tielet motiv ibbażat fuq il-fatt li r-rikorrent ma setax jiddefendi ruħu b’mod xieraq fil-proċedura li tat lok għad-deċiżjoni kkontestata.
               
            
                  4.
               
               
                  Ir-raba’ motiv ibbażat fuq il-fatt li d-deċiżjoni ma hijiex suffiċjentement motivata.
               
            
                  5.
               
               
                  Il-ħames motiv ibbażat fuq il-fatt li d-deċiżjoni ġiet adottata bi ksur tal-prinċipji ta’ proporzjonalità u ta’ sussidjarjetà.
               
            
                  6.
               
               
                  Is-sitt motiv ibbażat fuq il-fatt li r-Regolament (UE) Nru 2580/2001 ma huwiex applikabbli, peress li l-PKK ma huwiex organizzazzjoni terroristika.
               
            
                  7.
               
               
                  Is-seba motiv ibbażat fuq il-fatt li d-deċiżjoni adottata tmur kontra l-prinċipju ta’ proporzjonalità.